Il-Prim Ministru Boris Johnson ħeġġeġ għall-kawtela hekk kif il-maġġoranza tar-restrizzjonijiet legali fuq il-kuntatt soċjali marbuta mal-Covid-19 mistennija jitneħħew mil-lum fl-Ingilterra. Fl-Ingilterra mil-lum m'hemm l-ebda limitu fuq kemm jistgħu jiltaqgħu nies jew jattendu avvenimenti, filwaqt linightclubs jistgħu jerġgħu jinfetħu u fil-ħwienet tal-ikel in-nies mhux se jkunu obbligati jkunu bilqiegħda bilfors. L-ilbies tal-maskri ser ikun irrakkomandat f'xi spazji, iżda mhux meħtieġ mil-liġi. Xi xjenzati qed ibassru li infezzjonijiet fir-Renju Uniti, li bħalissa qed jammontaw għal madwar 50,000 kuljum, jistgħu jilħqu 200,000 kuljum wara s-sajf. Hekk kif 68% tal-adulti fir-Renju Unit huma mlaqqma kompletament, ir-riċerka qed tissuġġerixxi li dħul fl-isptar, mard serju u mwiet minn Covid-19 se jkunu f'livell aktar baxx milli fil-mewġiet ta' qabel. Ingilterra: 'Irresponsabbli u perikoluż jekk jitneħħew ir-restrizzjonijiet kollha' – BMA